
(^uoni  imper  M.  Tullii  Ciceronis  orationes  relegerem,  ut  quid  I.  G.  Baiterus 
atque  Carolus  Halmius.  qui  multurn  studii  operaeque  in  his  orationibus  emen- 
dandis  post  me  consumpserunt,  et  C.  L.  Kayserus,  qui  post  hos  criticos  dih- 
genter  Ciceronis  orationes  recognovit,  in  ea  re  praestitissent  cognoscerem, 
in  multis  harum  orationum  locis  illos  criticos ,  quos  quom  ingenii  acumine 
tum  doctrinae  elegantia  semper  praestantissimos  esse  putavi,  mihi  ita  ad- 
sensos  esse  intellexi ,  ut  aut  in  deligendis  librorum  scripturis  meum  iudicium 
sequerentur  aut  coniecturas  a  me  propositas  iudicio  suo  comprobarent;  in 
aliis  autem  locis  non  paucis,  ut  fere  fieri  solet,  illorum  sententiam  ab  eo,  quod 
ego  proposueram,  discrepare  vidi.  Horum  locorum  quidam  ita  comparati 
sunt,  ut  illorum  virorum  auctoritatem  mihi  quoque  nunc  sequendam  esse  existi- 
mem ,  in  aliis  vero  locis  homines  acutissimi  atque  eruditissimi  aut  sine  idonea 
causa  a  meo  iudicio  dissensisse  aut  certe  non  id,  quod  ego  verum  esse  putem, 
l^roposuisse  mihi  videntur.  De  his  igitur  locis  hac  data  oj^portunitate  ita 
dicam,  ut  me  in  una  oratione  Quinctiana  contineam,  quia  in  hac  ipsa  oratione 
tot  loci  digni  commemoratione  inveniuntur,  ut  iustus  hbellus  mea  disputatione 
comj^leri  posse  videatur. 

Ac  primum  quidem  Baiterus  orationis  Quinctianae  cap.  I  §  4.  scripsit : 
Na7n  quo  mmus  ingenio  possum ,  suhsidium  mihi  diligentiam  comj)aravi,  pro 
subsidio ,  quod  est  in  Ciceronis  Ubris,  subsidium  reponens,  qua  in  re  se  ait 
QuinctiHani  XI.  1,  19.  auctoritatem  sequutum  esse,  quae  tamen  in  eius  modi 
locis ,  ubi  non  singula  verba  notantur ,  sed  tantum  modo  sententia  alicuius 
scriptoris  adfertur,  per  se  admodum  infirma  est  et  hoc  loco  eo  infirmior,  quod 
in  eius  libris  iUis  quidem  etiam  ahas  multis  modis  corruptis  satis  magna 
scripturae  discrepantia  est.    Nam  eius  Ubri  pro  prima  voce^wo  aut  quod  aut 

quia  scriptum  habent  et  ingenio  minus  pro  minus  ingenio  et  in  altero  membro 
non  solum  subsidium  pro  suhsidio  exhibent,  sed  etiam  diligentia  pro  diligen^ 
tiam ,  quod  non  est  nisi  in  perpaucis  Quinctiliani  libris.  Quinctiliani  igitur 
auctoritatem ,  qui  diligenter  artem  criticam  exercet,  non  facile  in  eius  modi 
loco  constituendo  sequetur,  nisi  forte  ea,  quae  usque  adhuc  propagata 
sunt,  aperte  falsa  esse  videntur.  Id  vero  minime  in  hunc  locum  cadit.  Nam 
quod  Baiterus  Ciceronis  locum  de  oratore  I.  45,  199.  commemoravit ,  in  eo 
loco  quod  legitur:  Equidem  mihi  hoc  subsidium  iam  inde  ab  adolescentia  com^ 
paravi  non  soLum  ad  causarum  usum  forensem,  sed  etiam  ad  decus  atque  orna- 
mentum  senectutis,  id  nihil  aliud  probat  nisi  dici  posse  subsidium  sibi  ad  ali- 
quam  rem  comparare ,  de  qua  re  nemo  umquam  dubitavit ,  minime  probat  dici 
non  posse  sibi  aliquam  rem  subsidio  comparare^  praesertim  quom  dativus  sub" 
sidio  saepe  numero  a  Cicerone  ita  uti  hoc  loco  usurpatus  sit.  Est  etiam  alia 
causa ,  quamobrem  Quinctiliani  auctoritas  hic  minime  sequenda  esse  videatur, 
eaque  gravissima.  Non  enim  credo  Ciceronem  aut  ullum  scriptorem  elegan- 
tiorem  appositione  admodum  dura  ac  nulla  re  adiuta  scripturum  fuisse :  sub- 
sidium  mihi  diligentiam  comparavi.  Id  dicendum  erat ,  ut  opinio  mea  fert, 
aut  ita,  quemadmodum  quidam  Quinctiliani  libri  scriptum  habent :  subsidium 
mihi  diligentia  comparavi,  aut  ita,  quemadmodum  Ciceronis  libri  ab  ipso 
auctore  haec  verba  scripta  esse  testantur :  subsidio  mihi  diligentiam  comparaoi, 
Ut  igitur  Baiteri  iudicium  hoc  loco  comprobare  non  possum,  ita  etiam  Kayserus 
mihi  reprehendendus  esse  videtur,  qui  non  solum  auctore  Baitero  subsidium 
pro  subsidio  scripsit,  verum  etiam  in  iis  verbis,  quae  proxime  sequuntur :  quae 
quanta  sit,  nisi  tempus  et  spatium  datum  sit,  intelligi  non  potest,  Pluygersio 
auctore  verba  quanta  sit  pro  suppositiciis  habuit,  quae  mihi  quidem  ad  ipsam 
sententiam ,  quam  vult  declarare  Cicero ,  tam  necessaria  esse  videntur ,  ut ,  si 
illa  verba  omittas,  Ciceronis  orationem  vix  constare  existimem.  IUud  potius 
hoc  loco  dubitari  potest  an  oHm  in  Ciceronis  libris  potius  scriptum  fuerit 
datumst  pro  datum  sit,  ut  totum  hoc  enuntiatum  ita  legendum  esse  videa- 
tur :  quae  quanta  sit ,  nisi  tempus  et  spatium  datum  est,  intelligi  non  potest. 
Eademque  medicina  mihi  videtur  etiam  adhibenda  iis  locis ,  qui  infra  legen- 
tur  cap.  X.  §.  34.  nec  illud  mihi  adrogabo,  me  posse  causam  commodius  demon^ 
strare,  quam  antea  demonstrata  sit^  ubi  credo  itidem  olim  demonstratast ,  ut 
id  sit  demonstrata  est^  scriptum  fuisse,  et  cap.  XXII.  §.  72.  ut  eorum  frequen- 
tiam  et  consessum  non  modo  P.  Qiiinctius,  qui  de  capite  decernit,  sed  quivisy 
qui  extra  periculum  sit ,  perhorrescat ,  quibus  in  verbis  legendum  esse:  qui 
extra  periculum  est,  iam  alterum  membrum  ostendit,  in  quo  est:  qui  de  capite 

decernit,  quo  quidem  in  loco  miror  ne  C.  quidem  Halmium  haesitavisse,  qui 
cap.  XV.  §.  50.  rectissime  pronuntiavit  scribendum  esse:  si  funus  id  habendum 
est,  pro  eo,  quod  vulgabatur :  habendum  sit.  Leve  est,  sed  tamen  commemo- 
randum,  non  recte  Baiterum  huius  orationis  §.  4.  edidisse:  eo  te  et  hos,  qui 
tibi  in  consilio  sunt  etc.  pro  eo,  quod  ego  rescripseram :  eo  te  et  eos,  qui 
tibi  in  consilio  sunt.  Etenim  non  solum  infra  §.  5.  est  in  libris:  certe  aut 
apud  te  et  eos,  qui  tibi  adsunt,  et  cap.  XXX.  §.  91.  te  atque  eos^  qui  tibi 
in  consilio  sunt,  verum  etiam  hoc  ipso  loco  Codd.  Helmstadiensis  et  Ber- 
nensis  et  eos  aperte  scriptum  habent  nec  in  ceteris  libris  plerisque  non  et  hos, 
sed  et  vos  legitur. 

Cap.  II.  §.  7.  quod  Kayserus  de  coniectura  mea  reposuit :  huiusce  aetatis, 
hommes  disertissrmos,  fortissimos,  Jiorentissimos  nostrae  civitatis,  laudo,  non 
laudo  Baiterum ,  qui  pro  jlorentissimos  reliquit  ornatissimos.  Id  enim  non 
habent  nisi  pauci  admodum  libri  idque  sine  dubio  e  correctione  repositum  est, 
unde  etiam  emanaverunt,  quae  in  singulis  fere  Ubris  leguntur :  honoratissimos, 
honorantissimos,  honorajidissimos ,  in  plerisque  libris,  ut  in  Codd.  Ber-^ 
nensi,  Parisiensibus  d,  f,  g,  i,  m,  n,  Silmque  \egitur  horrentissimos ,  quibus 
libris  iam  addo  Helmstadiensem ,  in  quo  idem  habetur ,  et  Dresdensem ,  qui 
horrentissimos  a  pr.  m.  scriptum  habet,  ab  altera  honorantissimos ,  ut  quid  in 
codice  archetypo  fuerit  plana  dubitari  non  possit.  Sic  etiam  infra  cap.  XXII. 
§.  72.  legimus:  Pro  me  pugnabit  — .  Philippus  eloquentia,  gravitate,  honore 
florentissimus  civitatis,  et  in  oratione  pro  Sex.  Roscio  Amerino  IX.  24.  mors 
hominis  florentissimi  Sex,  Roscii  crudelissima.  et  in  epistolarum  lib.  III.  ep. 
10.  §.  8.  aut  florentissimi  hominis  aspemari  benevolentiam  aut  eius  existi- 
mationem  oppugnare  in  provincia. 

Cap.  IV.  §.  15.  Kayserum  miror  in  verbis  his:  quo  mortuo  nec  ita  multo 
post  in  Galliam  proficiscitur  Quinctius,  verba  quo  mortuo,  quae  in  omnibus 
libris  sunt,  tamquam  suppositicia  notasse,  quamquam  illo  quo  leguntur  loco 
aptissime  posita  et  Latinae  orationi,  cui  inprimis  laus  perspicuitatis  quae- 
ritur,  maxime  convenientia  esse  videntur. 

§  16.  de  librorum  paene  omnium  auctoritate,  Codd.  Bern.  Pariss.  a,  b, 
c,  d,  f,  g,  h,  i,  k,  1,  m,  n,  Helmstad.  Dresd.  Oxon.  X.  ego  scripseram:  eum 
non  ita  commode  posse  eo  tempore,  quo  proscripsisset,  vendere,  meque  Kayserus 
sequutus  est.  Contra  Baiterus  vulgatam  scripturam  servavit :  eo  tempore  quae 
proscripsisset  vendere,  adlata  §.  20.  in  Galliam  mittit,  ut  «a,  quae  proscripse~ 
rat,  venirent,  qua  in  re  hominem  doctissimum  vehementer  errare  existimo. 
Alia  enim  huius  atque  illius  loci  ratio  est.     IUo  loco  quae  venire  debebant 

accuratius  erant  declarancla,  hoc  loco  de  rebiis,  quae  venirent,  propter  ea, 
quae  antea  erant  dicta,  dubitari  plane  non  poterat,  sed  hoc  erat  premendum, 
eo  tempore ,  quo  auctionari  vellet  P.  Quinctius ,  non  satis  commode  eas  res 
posse  vendi.  Eodem  fere  modo  quo  hic  peccavit  idem  Baiterus  etiam  paullo 
post  §.  17.,  ubi  de  coniectura  sua  scripsit:  Cum  pecuniam  C.  Quinctms  P. 
Scapulae  dehuisset,  fer  te,  C,  Aquili,  decidit  P.  Quinctius  quid  liberis  eius 
dissolveret,  quid  pro  quody  quod  in  libris  est,  reponens,  quia  mox  diceretur: 
decidis  statuisque  tu  propter  necessitudinem,  quae  tihi  cum  Scapulis  est^  quid 
iis  ad  denarium  solveretur.  Hoc  quoque  loco  duas  res ,  quae  confundendae 
non  erant,  confudit  vir  clarissimus,  quod  non  vidit  infra  verba:  quid  iis  ad 
denarium  solveretur,  non  tam  propter  verbum  decidis  quam  propter  verbum, 
quod  adiunctum  est,  statuis  pronomine  illo  inferri,  hoc  autem  loco,  quod  legi- 
tur:  per  te  —  decidit  P.  Quinctius  quod  lihris  eius  dissolveret,  id  ita  esse 
explicandum:  decidit  eam  pecuniam  aut  decidit  de  ea  pecunia, 
quae  liberis  eius  dissolveretur.  Sic  enim  saepe  numero  decidere 
aliquam  rem  aut  decidere  de  aliqua  re  Latine  dicitur. 

Cap.  VI.  §.  25.  Baiterus  et  Kayserus  vehementer  mihi  videntur  errare, 
quod  Garatonii  auctoritate  commoti  ediderunt:  Tahulae  maxime  signis  ho- 
minum  nohilium  consignantur,  pro  eo,  quod  vulgo  legebatur :  Tahulae  maximae 
signis  hominum  nohilium  consignantur.  Nam  quod  Garatonius  adnotavit: 
„Legendum  est  maxime  cum  codice  S.Yict.  et  nieo,  i.  c.praecipue,  potissimum, 
signis  potius  hominum  nobilium  quam  aliorum",  in  eo  homo  doctissimus  du- 
pliciter  fallitur.  Nam  neque  magna  potest  Hbrorum  in  eius  modi  re  esse 
auctoritas,  ut  etiam  cod.  Genevensis  scriptura,  in  quo  est  maxime  totidem 
htteris  scriptum,  nihil  efficiatur,  praesertim  quum  in  ceteris  libris /nrt.rfmn'^ 
scriptum  sit  et  omnino  e  ma.xime^  facile  nasci  potuerit  maxime,  nec  vero  sen 
tentia  recipit  adverbium  maxime.  Neque  enim  hoc  dicendum  erat,  maxime 
homines  nobiles  fuisse,  aquibus  consignareutur  tabulae,  ut  invidiaSex.  Naevio 
conflaretur,  sed  omnino  homines  nobiles,  quibuscum  Naevius  potissimum  ver- 
saretur,  cum  aliis  nulHs.  Sic  enim  Cicero  fere  ratiocinatur :  Satis  erat 
viro  bono  eius  rei  tabellas  facere  et  obsignare  signis  bononim  virorum.  ut 
•  fere  cap.  XXL  §.  67.  dicitur:  Eius  rei  condicionisque  tahellas  ohsignaverunt 
viri  honi  complures.  Id  autem  Sex.  Naevio  non  satis  erat.  Is  non  tabellas, 
ut  fere  fieri  solebat,  sed  tabulas  maximas  confecit,  easque  non  bonorum  homi- 
num,  sed  homiuum  nobihum  signis  consignandas  curavit ,  unde  coUigi  facile 
posset  insidiose  omnia  a  Naevio  facta,  non  usitato  more :  eum  non  sohim  magni- 
tudine  ipsa  tabularum,  verum  etiam  nobiUtate  testium  et  obsignatorum  efficere 

voluisse,  ut  a  praetore  quod  vellet  impetraret,   ut  adversario  iniuriam  facere 
posset. 

Eodem  capite  §.  27.  nuper  fere  ab  omnibus  criticis  recepta  erat  scriptura 
haec :     Quod  si  facere   nolit  atque  imhiherit  eius  modi  rationihus  illum  ad 
suas  condiciones  perducere^  sese  nihil  precari  et,  si  quid  agere  velity  iudicio 
ilefendere.     Et  recte  quidem.     Nam  quod  in   Ubris   non   optimis   in   verbo 
imhiherit   leviter  peccatum    est,  id  in  verbo  non  usitatissimo   nihil   debet 
offensionis  habere.     Cicero   autem  hoc  verbo  non  est  usus  nisi  in  oratio- 
nibus  primae  aetatis,  ut  in  act.  in  C.  Verr.  prima  14,  42,  ubi  haec  verba 
leguntur:  An  iste  umquam  de  se  honam  spem  hahuisset  nisi  de  vohis  malam 
opinionem  animo  imhihisset,  quae  propter  hoc  ipsum  verbum  adferuntur  a 
Prisciano  Hb.  X.  3,  14.  vol.  L  p.  506.  ed.  Hertz.,  et  hoc  ipso  loco,  ubi  non 
accusativus    ei  verbo,  sed  infinitivus  adiungitur.     Id  videtur  Kayserum  of- 
fendisse ,  qui  de  coniectura  sua  satis  audaciter  scripsit :  quod  si  facere  nolit 
atque  imhiherit  spem  posse  se  eius  modi  rationihus  illum  ad  suas  condiciones 
perducere  etc.     Cuius  ego  rei  nuUam  rationem  video.    Nam  quam  senten- 
tiam  Kayserus  interpositis  verbis  spem  posse  se,  quorum  verborum  nullum 
prorsus  in  Hbris  manu  scriptis  vestigium  invenitur,   effici  voluit,    ea   iam 
inest  in  verbis  iis,  quae  offerunt  Hbri.    Imhihere  enim  eius  modi  locis  fere 
hoc  est  in  animum  inducere   aliquid  atque   efficere   veUe.     Si    autem    in 
infinitivo   offendit  vir   doctissimus,   meminisse  debebat   aequales  Ciceronis 
eodem  modo  saepius  locutos  esse  itaque   eos    errare,    qui  in  his  primae 
aetatis  orationibus  eandem  verborum  elegantiam  requirerent,    quae  appa- 
reret  posteriore  tempore  in   orationibus  TuHianis.  Scripsit  autem  Lucretius 
IIL  995   sqq.  ^ 

Sisyphus  in  vita  quoque  nohis  ante  oculos  est, 
Qui  petere  a  populo  fasces  saevasque  secures 
Imhihif^  et  semper  victus  tristisque  recedit. 

et  VI.  71  sqq. 

non  quo  violari  summa  deum  vis 
Possit,  ut  ex  ira  poenas  petere  imhihat  acris, 
Sed  quia  tute  tihi  placida  cum  pace  quietos 
Constitues  rnagnos  irarum  volvere  Jiuctus^ 

ut  mihi  de  Hbrorum  scriptura  hoc  Ciceronis  loco  nuUo  modo  dubitari  posse 
videatur. 

Cap.  VIII.  §.  30.  nihil  inihi  causae  fuisse  videtur,  quamobrem  idem 
Kayserus  ex  uno  libro  interpolato  scriberet:  Non  recusabat  Quinctius  quin 
ita  satis  dare  iuberetury  si  bona  possessa  essent  ex  interdicto,  pro  eo,  quod 
in  reliquis  libris  omnibus  habetur:  quin  ita  satis  dare  iuberet  etc.  Nam 
quo  pertineat  luberet  ex  toto  loco  satis  superque  apparet  et  dicitur 
mox  eodem  modo  sine  nomine  substantivo :  decernit  —  iubet  de  praetore. 
Paullo  post  nollem  Baiterus  et  Kayserus  sequuti  essent  Halmium,  qui 
scribi  voluit:  et  hoc  ipsum  tacuissem  mallem  pro  tacuisse  mallem,  quod  in 
libris  est.  Id  dicendum  certe  erat:  et  Iioc  ipsum  mallem  tacuissem.  Infini- 
tivus  autem  hoc  loco  eodem  iure  ponitur,  quo  Horatius  in  satirarum  lib.  II. 
S,  79.  scripsit: 

Nullos  his  b-tdos  mallem  spectasse. 
Alius  modi  iUi   loci    sunt ,    quos  A.  S.  Wesenbergius  in  Observatt.    criticis 
p.  2  sq.  rectissime  tractavit. 

Cap.  X.  §.  36.  Baiterus  et  Kayserus  nuper  ex  levi  paucorum  Ubrorum 
auctoritate  scripserunt:  Haec  tria  cnm  docuero,  peroraro.  Ita  scribendum 
esse  I.  C.  Orellius  olim  suspicatus  erat,  cl.  Ciceronis  Accusat.  lib.  III. 
66,  154.  Sed  tantum  abest  ut  hoc  exemplo  res  conficiatur,  ut  illo  ipso 
loco,  si  rem  recte  existimamus,  perorabo  potius  quam  peroraro  reponendum 
esse  videatur.  De  librorum  auctoritate  hoc  primum  ponam,  quod  notum 
est  omnibus,  qui  veteres  libros  contulerunt,  pei^orabo  et  peroraro  et  quae 
sunt  eius  modi  propterea  tam  saepe  in  libris  manu  scriptis  inter  se  com- 
mutata  esse,  quod  o  littera  praecedenti  consonanti  in  eius  modi  locis  sic 
solebat  appingi,  ut  paene  tota  in  eius  figuram  reciperetur.  Itaque  neque 
hoc  loco  mirum  est  OreUii  coniecturam  postea  in  paucis  quibusdam  libris 
esse  repertam  neque  altero  Ciceronis  loco,  quo  usus  est  Orellius  ad  con- 
firmandam  coniecturam  suam,  multum  illis  libris  tribuendum  est,  qui 
peroraro  pro  perorabo  exhibent  in  verbis  his :  Venio  nunc  ad  epistolam 
Timarchidif  Liberti  istius  et  accensi,  de  qua  cum  dixero,  totum  hoc  crimen 
perorabo.  In  his  verbis  Codd.  quidem  Lagomarsinianus  no.  42  et  Nannia- 
nus  habent  peroraro ,  sed  Cod.  Vaticanus  et  rehqui  hbri  perorabo  tuentur. 
Bectissime  id  quidem.  Etenim  Cicero  non  hoc  vult  dici:  Cum  de  hac 
epistola  Timarchidi  dixero,  totum  hoc  crimen  decumanum 
perfecero,  quod  diceretur,  si  peroraro  recipimus,  sed  illud  potius:  Cum 
de  hac  epistola  Timarchidi  dixero,  totum  hoc  crimen  decu- 
manum  concludam.  id  est,  epilogo  quodam  finiam.  Itaque  postquam 
de  Timarchidi  epistola  a  Cicerone  dictum  erat,  non  iam  decumanum  crimen 

totum  eius  oratione  absolutum  erat,  sed  tum  demum  voluit  oratione  sua 
ita  finem  huic  crimini  decumano  imponere,  ut  denuo  quae  ex  hac  ipsa 
accusationis  suae  parte  sequerentur  et  concludenda  essent  peroratione  qua- 
dam  ostenderet  et  hanc  accusationis  partem  prorsus  absolveret.  Itaque 
paene  necessarium  est  in  illo  accusationis  loco  perorabo,  quo  loco  tamen  usus 
cst  OrelHus,  ut  suam  coniecturam  hic  commendaret.  Atque  eadem  qua  in  illo 
loco  ratione  etiam  hic  Cicero  loquitur:  Ilaec  tria  cum  docuero,  perorabo, 
id  est,  cum  haec  tria  oratione  mea  persecutus  ero,  tum  perora- 
tione,  id  est,  epilogo  orationem  concludaui.  NihU  igitur  causae  fuit  ne 
hoc  quideni  loco,  quamobrem  pnoraro  potius  e  paucis  Ubris  reponeretur 
quam  perorabo ,    quod  plurimoruni   Ubrorum  auctoritate  nititur. 

Cap.  XI.  §.  39.  Baiterus  et  Kayserus  coritra  omnium  Ubrorum  testi- 
monium  ediderunt:  Iluic  tum  mokstus  esse  viJelicet  noluisti,  quem  nunc 
respirare  libere  non  sinis?  quem  nunc  interiicere  nefarie  cupis,  eum  tum 
pudenti>r  appellar^.  noUbas?  pro  eo,  quod  inUbris  est  huic  tu,  reponentes /imic 
tum.     Et  Baiteru^  quidem  chiasmum  observari  iussit :  Iluic  tum  —  quem 

nunc quem  nunc eum  tum ,  non   animadvertens   quem  voluit 

esse  in  his  verbis  chiasmum,  iam  propterea  non  posse  agnosci  in  hoc  loco, 
quod  ipso  tempore  verbi  mutato  satis  ostenditur  haec  membra  aequa- 
biUter  inter  se  non  respondere,  sed  aUerum  alteri  tantum  modo  expUca- 
tionis  causa  adiungi.  Ne  quis  autem  propter  sequens  nunc  in  priore  quo- 
que  membro  requirat  tum  pro  tu,  quamquam  prouumen  aptissimum  est  ad 
hunc  locum  atque  se  tuebitur  ipsum,  tamen  conlerri  iubeo  huius  oratiunis 
§.  69.  An  omnes  tu  istos  vincere  volebas,  qui  nunc,  iu  ut  vincas,  tanto  opere 
laboront? 

Cap.  XV.  §.  49.  nonprobo,  quod  Baiterus  et  Kayserus  in  verbis  his 
Etenim  mors  honesta  saepe  vitam  quoque  turpem  eiornat:  vita  turpis  ne  morti 
quidem  honestae  locum  relinquit,  quae,  ut  sunt  in  omnibus  Ubris  scripta,  vera 
esse  non  possunt,  meam  coniecturam,  qua  iion  ante  turpem  interposui,  sequuti 
nonsunt,  quae  est  faciUima  eoque  faciUor,  quod  saepe  in  hac  ipsa  oratione 
non,  quod  videtur  in  codice  archetypo  compendio  scriiitum  fuisse ,  aut  in  non- 
nuUis  Ubris  omissum  est,  qua  de  re  ad  hunc  ipsum  iocum  dixit  Fr.  L.  KeUerus 
iii  Semesirium  ad  M.  Tullium  Ciceronem  vol.  I.  p.  232.,  c.  16.  §.  53.  c.  23.  §.  73. 
ctc.  commemorans,  aut  etiam  ex  omuibus  Ubris  excidit,  veluti  cap.  XXIX. 
§.  90,  ubi  laudo  Kayserum,  quod  de  mea  coniectura  scrili  maluit :  sprvos  priva- 
tos  Quinctii  omnes  eiectos  non  esse,  quam  ita,  ut  vulgo  legebatur :  sprvos  priva- 
ios  Quinctii  non  omnes  eiectos  esse,  id  quod  retinuit  Baiterus.     Meam  autem 

coniecturam,  si  quid  emendandum  esset  in  hoc  loco,  qua  de  re  equidem  minime 
dubito,  facile  omnibus  praeferendam  esse  pronuntiavit  Kellerus  1.  c. 

Cap.  XI.  §.  53.  laudo  Baiterum  et  Kayserum,  quod  verborum  interpun- 
ctionem  antiquitus  traditam  hanc  retinuerunt:  Quid  ago?  respirosset  cvpidt' 
tas  atque  amritia  paidliim,  aliquid  loci  rationi  et  consilio  dedisses,  non  eam 
interpunctionem  adoptaverunt,  quam  I.  N.  Madvigius  in  Nov.  annal.  philol. 
et  paedag.  vol.  LXXIII.  p.  118.  commendavit:  respirasset  cupiditas  atque  ava' 
ritia;  paullum  aliquid  loci  rationi  et  consilio  dedisses.  Nam  etiam  si  aliis 
locis  paullum  aliquid  recte  videtur  coniungi,  qua  de  re  Madvigius  conferri  iubet, 
quae  ipse  scripserit  ad  Cic.  de  finibus  V.  30.  p.  782,  tamen  propterea  hanc  ver- 
borum  interpunctionem  nonrecipit  hic  locus,  quod  sic  vis,  quaeinest  inverbis: 
aliquid  loci  rationi  et  consilio  dedisses,  infirmaretur.  Praeterea  commemoro 
paidlum  respirare  a  Cicerone  dictum  esse  saepius ,  veluti  in  oratione  Cluen- 
tisina.  10,200.  qui  nunc  primuvi  post  illam  Jiamma^n  —  spe  vestrae  aequitatis 
erigere  aiiimum,  et  paullum  respirare  a  metu  coepit  et  ad  Atticum  lib.  V II.  ep. 
13.  a.  §.  3.  cum  autem  Dolahellae  in  mentem  venit,  paullum  respiro.  et  lib.  X. 
ep.  1.  §.  1.  IIL  Nonas  cum  in  Laterium  frotris  venissem,  accepi  litteras  et 
poullum  lectis  respiravi,  ut  etiani  hinc  vulgatae  interpunctioni  aliquid  aucto- 
ritatis  accedat,  in  qua  rectissime  paullum  in  fine  primi  membri  et  aliquid  in 
initio  secundi  iiiter  se  respondent.     In  utroque  enim  membro  suam  utraque 

vox  vim  obtinet. 

Cap.  XXIV.  §.  76  legebantur  vulgo  haec  verba:    Ego   haec   duo  quaero: 

primum  qua  ratione  Naevius  susceptum  negotium  transegerit  —  deinde  cur  ex 
tot  creditorihus  aliis  ad  istam  rationem  nemo  accesserit  etc,  quae  verba  sese 
rectissime  habebant.  Nam  quod  nuper  pro  ea:  tot  crediiorihus  aliis  Baiterus 
et  Kayserus  reposuerunt  ex  tot  creditorihus  alius,  id  neque  librorum  auctori- 
tate  neque  sententia  loci  magno  opere  commendatur.  Si  Baiterus ,  ut  stabi- 
liret  scripturam  suam,  quae  tantum  in  uno  alterove  libro  habetur,  contulit 
huius  orationis  §.  88.,  id,  quod  ibi  legitur:  deinde  illud  quoque  requisivi,  qua 
ratione  ex  tot  creditorihus  nemo  neque  tum  idem  fecerit  neque  nunc  contra  dicat, 
potius  confirmat  meam  rationem  quam  confutat.  Ostendit  enim  alius  ad 
vocem  7ierno,  id  quod  etiam  tacente  me  luce  clarius  est,  in  eius  modi  iocis 
per  se  non  requiri.  Quod  autem  illo  loco  ex  tot  creditorihus  non  adiecta  voce 
aliis  dicitur,  hic  autem  adiungitur,  id  certam  rationem  habet.  Nam  eo  loco, 
de  quo  iiunc  agitur,  pauUo  ante  Naevii  facta  erat  mentio ,  ut  summo  iure 
diceretur:  cur  ex  tot  cred.itorihus  aliis,  id  est,  iUis,  quos  praeter  Sex.  Naevium 
P.  Quinctius  habebat,  ad  istam  rationem  nemo  accessevit. 

In  quibusdam  huius  orationis  locis  Kayserus  meas  rationes  sequutus  est, 
quas  Baiterus  falso,  ut  ego  opinor,  repudiaverat,  veluti  cap.  VII.  §.  28.,  ubi 
et  ipsa  sententia  et  plurimorum  librorum  auctoritate  facile  efficitur  veram 
scripturam  essehanc:   Existima,  C.  Aquili,   modo  et  ratione  omnia   Romap 
Naevium  fecisse,  si  hoc,  quod  per  liiteras  istius   in   Gallia   gestum    est,  rectp 
atque  ordine  factum  videtur,  quod  contra  Baiterus  scripsit  factum  esse  videa- 
tur,  id  apparet  e  correctione  esse  profectum,  cap.  XII.  §.  40 ,  ubi  Kayserus  me 
auctore  scripsit:  Si  dehuisset,  Sexte,  petisses,  et  petisses  statim,,  si  non  statim, 
paullo  quidem  post  etc,  pro  eo,  quod  Baiterus  retinuerat:  Si  dehuisset,  Sexte, 
petisses  statim,  si  non  statim  etc. ,  quod  tamen  non  fuisse  in  codice  archetypo 
testantur  libri,  qui  fere  omnes  scripturam  eius  modi  habent :  Sidehuisset,  Sexte, 
petisses^  sed  petisses  statim,  si  non  statim  etc,  cap.  XV.  §.  48,   ubi  Kayserus 
me  sequutus  edidit:  quod  gravius  aut  crudelius  facere  posses,    ex  Hbris  plu- 
rimis,   Helmstad.,  Dresd.,  Oxon.  C.  T.  g.  X,   ut  dicitur  Accusat.  Hb.  III.  72, 
169.  non  meherctde  hoc  possum,  iudices ,  dicere  audacius  esse  aut  impudentius, 
quom  contra  Baiterus  vulgatam  scripturam  gravius  atque  crudelius  retinuerit, 
cap.  XXVI.  §.  82,    quo  in  loco  Kayserus  de  coniectura  mea  scripsit:  Praetor 
scilicet  iussisset,   Baiterus  autem  quod  vulgo  legebatur  Praetor  iussisset  pa- 
tienter   tulit,    quod    hoc    quidem   loco   verum    non    esse  clamant   libri,   qui 
^utpraetor  si  iussisset  scriiDtum  habent,   ut  Codd.  Helmstad.,  Dresd.,  Oxon. 
CHST  X.,  aut,  quod  eodem  redit :  praetor  si  uixisset,  ut  Codd.  Bern.  Pariss.  b, 
c,  d,  f,  g,  h,  i,  1,  m,  n.  Hoc  autem,  quod  plane  inani  sententia  est  hoc  loco,  an- 
tiquitus   nihil   fuisse  aliud  nisi  praetor  .s.  iussisset,  id  est,  praetor  sciUcet 
tussisset,  apparet  inde,  quod  infra  §.  83  in  codice  Dresdensi  pro  verbis  corri- 
geres  haec  tu  scilicet  postea  scriptum  est:  corrigeres  haec  ,s.  tu  postea,  et  id 
rursus  in  codice  Helmstad.  depravatum  est  ita:  corrigeres  haec  tu  si  postea, 
ut  luce  iam  clarius  esse  \adeatur,  quid  hoc  ipso  loco  olim  in  codice  archetypo 
fuerit.    Eadem  fere  ratio  est  cap.  XXVIII.  §.  87,  ubi  Kayserus  rationem  meam 
sequutus  edidit:  neque  eum,  si  trihunos  appellarit,  idcirco  minus  iudicio  pati 
paratum  fuisse  etc.    pro  eo,  quod  Baiterus   contra   omnium  fere  librorum 
auctoritatem  scripsit :    iudicium  pati  paratum,  fuisse.     De   formulis    iudicio 
pati  et  iudicio  defendere,  vide  quae  ohm  a  me  disputata  I.  C.  Orellius  posuit 
in  Onomastici  TuUiani   Part.  III.  p.  393  sq.  et  quae  Theodorus  Mommsenius 
nuper  disseruit  in  Ciceronis  oration.  edit.  Bait.  et  Halm.  vol.  I.  p.  454. 

Sed  boni  critici  est  non  solum  alios  aut  laudare,  si  quid  recte  iudicave- 
rint,  aut  etiam  vituperare,  si  minus  recte  rem  administrasse  videantur,  verum 
etiam  se  ipsum  corrigere,  si  quid  ab  ipso  alio  tempore  non  satis  caute  factum 

esse  videatur.  Quamobrem  nonnullos  locos  hic  persequar,  ubi  quaedam  a 
me  ipso  superiore  tempore  praetermissa  aut  non  satis  recte  proposita  esse 
videantur. 

Ac  primum  quidem  cap.  III.  §.  13.  ego  cum  ceteris  fere  criticis  edidi: 
Jtaqne  hercide  havd  mediocriter  de  commvni,  qvidquid  poterat,  ad  se  in  pri- 
vatam  domiim  sevocahat.  Ea  tamen  scriptura,  si  scrutamur  ea,  quae  in  libri^ 
leguntur,  vix  potest  esse  v£ra.  Etenim  Codd.  Dresd.  et  Oxon.  g  pro  quidquid. 
habent  qvicqvam ,  Helmstad.  Oxon.  C.  Pariss.  a,  b.  c,  d,  e,  f",  g,  h,  i,  k,  1,  n, 
quod  qnidqve,  Oxon.  H.  et  Paris.  m  qvod  qvisque,  Genev.  qvod  qvique,  Bern. 
quidem  quidquid.  Alii  alia  coniecerunt.  Ego  puto  olim  fuisse:  de  communij 
qvod  uhique  poterat,  ad  se  in  privatam  dominn  sevocahat. 

Cap.  V.  §.  18  sq.  haec  vulgo  legebantur  in  editionibus:  Quasi  domi  num- 
mos  haheret ,  ifa  constituit  Scapvlis  se  datvrum.  Naemum  certiorem  facit ; 
ro<jat,  vt  Gvret^  quod  dia^isset.  Tum  iste  vir  optimvs  ^ —  vereor  ne  se  deri- 
deri  putet.,  qvod  iterifm  iarn  dico  opfimus  — ,  qui  hvnc  in  summas  anqv- 
sti.as  adductum  putaret,  %it  eum  suis  condicionihus  in  ipso  articulo  temporis 
adstringerpt  ^  assem  srse  rxpat  dfturuvi ,  nisi  p7'ius  de  rehvs  rationihusque 
omnihvs  decidisset  et  scisset  sihi  cvm  Quinctio  controoersiae  nihil  jutvrum. 
Hic  ego  commotus  librorum  permultorum  auctoritate,  qui  cum  pro  tvm  ha- 
bent,  Ilelmstad..  Dresd.,  Oxon.  C.  T.  g",  Pariss.  b,  c,  d.  e,  g,  i.,  id  lecipiendum 
et  totum  locum  ita  constituendum  existimaveram :  Naeviwn  certiorem  facit, 
ro(jat  ut  curet,  quod  di.xisset,  quom  iste  vir  opfimus  etc,  non  animadvertens 
constructionem  hoc  loco  impeditiorem  existere,  et  Ciceronem  eius  modi  ratio- 
nem  non  facile  admittere.  nisi  ubi  oratio  phma  admodum  et  perspicua  esset. 
Quora  igitur  in  multis  hbris  tum  aperte  scriptum  sit,  in  aliis,  ut  in  cod.  Ge- 
nevensi  tamen^  quod  quoniam  siniile  utriusque  vocis  et  tum  et  tamen  compen- 
dium  est.  eodem  ducit,  credo  rectius  fecisse  Baiterum,  qui  me  sequutus  non 
est,  quam  Kayserum,  qui  rationem  iliam  a  me  propositani  adsunqjsit. 

Cap.  IX.  §.  33.  fugit  me  et  ceteros  criticos  in  verbis:  Eos  pnrro,  qui 
defevdere  consuervnt^  vides  accusare,  consveravt  potius  quam  consverunf  scri- 
bendum  fuisse.  Id  satis  ostendit  alterum  quod  sequitur  menibrum:  et  ea 
mgenia  converti  ad  perniciemy  qvae  antea  versahantur  in  salute  et  auxilio 
ferevdo^  eodemque  ducit  etiam  cod.  Perneiisis  scriptura  consveverant. 

Cap.  X.  §.  36  legitur  nunc  in  editionibus  fere  omnibus:  Negainus  te  hona, 
Sex.  Nacvi .,  possedisse  ex  edicto  praetoris.  In  eo  sponsio  facta  est.  Id  per 
se  falsum  non  est.  Sed  si  ea,  quae  in  Hbris  veteris  scripturae  vestigia  inve- 
niuntur.  persequi  vohinms,  dubitari  potest  num  vera  haec  scriptura  sit.  Lam- 

binus  quidem  scripsit :  In  ea  verha  sponsio  facta  est,  pro  in  eo  in  suis  se 
libris  in  ea  repperisse  testatus.  —  Id  congrueret  cum  illo  loco,  qui  est  infra 
27,  84.  Sponsio  quae  in  verha  facta  estl  In  ahis  libris,  veluti  in  libro  Helm- 
stad..  Oxon.  CS.  Paris.  k.  responsio  legitur  pro  sponsio ,  ut  iure  suspicari 
possimus  oHm  scriptum  fuisse :  In  ea  re  sponsio  fqcta  est.  In  ablativo  enim 
casu  minime  offendendum  est.  SimiHter  enim  in  oratione  j^^ro  Q.  Roscio  com. 
4,  10  dicitur:  in  qva  (pecunia)  legitimae  partis  sponsio  facta  est. 

Cap.  XI.  §.  38.  quod  nunc  fere  ab  omnibus  criticis  editum  est:  qui  usque 
eo  fervet  fertvrque  avaritia,  vt  de  suis  commodis  aliquam  partem  velit  com- 
mittere  etc.  id  per  se  falsum  non  est.  Yerum  tamen  si  antiquae  scri- 
pturae  vestigia,  quae  etiamnunc  in  Hbris  deprehendi  possunt,  sequimur,  facile 
adducimur  ab  ipso  Cicerone  non  fervct  oHm  scriptum  fuisse ,  sed  quemadmo- 
dum  fere  eius  aequales  loqui  solebant  fervif.  Praeter  quam  enim  quod  fervit 
totidem  Htteris  in  Hbro  Dresd.  Palat.  II.  III.  scriptum  est,  eodem  ducunt 
etiam  ea,  quae  in  aHis  libris  scripta  sunt,  veluti  fervuit,  quod  est  in  cod. 
Paris.  e,  et  ferhtdf.  quod  habet  cod.  Paris.  k,  et  ferviet,  quod  in  cod.  Paris.  d. 

e 

inde  ortum  esse  videtur,  quod  fervit  in  codice  antiquiore  scriptum  erat,  eius- 
demque  scripturae  vestigia  apparent  in  iis  Hbris,  in  quibus  et  ferfurque  scri- 
ptum  esse  dicitur,  uti  in  Palat.  V.  VI.  Eadem  lectionis  varietas  fere  estetiam 
in  iHo  Pacuvii  versu,  quem  M.  TuHius  adfert  in  libro  de  oratore  III.  39,  157. 
fervit  aestu  pelagus.  Vide  quae  Fr.  EUendtius  ad  eum  locum  adnotavit  vol.  I. 
p.  531.  De  formis  fervit,  fervat,  fervere  et  simiHbus  non  est  quod  copiosius 
hoc  loco  dicam,  conferri  possunt  praeter  LuciHi  praeceptum,  quod  est  apud 
QuinctiHanum  I.  G,  8.  fervit  aqua  et  fervet:  fervit  nunc ,  fervet  in  annum, 
ea  exenqjla,  quae  posuit  satis  multa  Nonius  p.  502  sq.  et  rursus  p.  504.20., 
tum  L.  Ramshornius  in  grammatica  Lat.  ampl.  p.  208.  ed.  11.  et  quae  dixit 
Fr.  Lachmannus  ad  Lucret.  vol.  IL  p.  79. 

ReHquus  est  locus,  qui  omnes  fere  criticos  et  me  ipsum  vehementer  exer- 
cuit,  nec  tamen  usque  adhuc  ita  constitutus  est,  ut  ab  omni  parte  absokitus 
esse  videatur,  quamquam,  si  recte  omnibus  adiumentis  utimur,  quae  nunc 
nobis  concessa  sunt,  mihi  videtur  iam  ita  absolvi  posse,  ut  nihil  dubitationis 
relinquatur.  Legitur  iHe  cap.  XXXI.  §.  95.  nunc  fere  a  novissimis  editoribus 
sic  constitutus :  fvnestvm  est  a  forti  atque  honesto  viro  iugulari,  fvnesfiris 
ah  eo,  cuius  vox  in  pracconio  quaesfv  prostitit.  Extrema  Imec  verba  neque 
in  libris  manu  scriptis  plane  ita  scripta  sunt,  quemadmodum  nunc  posita  sunt 
in  editionibus.  neque  ai^tam  videntur  habere  sententiam ,  id  quod  iam  in  pro- 

oemio  ed.  11.  p.  XI  sq.  significavi.     Ut  interea  omittam  librorum  testimonia 
ipsa,  multis  de  causis  illa  verba  non  possunt  sic  a  Cicerone   scripta   fuisse, 
quemadmodum  fere  nunc  leguntur.     Ac  primum  qmdem  praecomum  non  di- 
citur  nisi  substantive,  ut  in  verbis  in  praeconio  quaestn,  si,  quod  fere  fecerunt 
interpretes,  haec  verba  coniungimus,  oratio  insit  barbara,  non  Latina.  Demde 
etiam  illud  mihi  dici  posse  non  videtur:  cuius  vox  in   -   quaestu  prostittt, 
Dicta  est  ab  Latinis  meretrix  prostare,  etiam  res  pro  st  are,  sed  vox  pro- 
stitit  in  quaestu  dici  non   potuit.     Eo  loco  dicebatur  aliquis  venalem 
vocem  habere,   qua  de  re  conf.  huius    orationis  3,   13.,   aut  vocem   m 
quaestum   conferre,  conf.  §.  IL     Si  iam  his  rebus  deduci  facile  possu- 
mus  ab  ea  scriptura,  quae  nunc  vulgatur,  id  fiet  eo  magis,  si  excutiemus  ea, 
quae  in  libris  manu  scriptis  leguntur.    Ac  primum  quidem  m  hbris  non  cwus 
vox  scriptum  est,  sed  vox  cuius,  ut  in  cod.  Helmst.  Dresd.,  qm  quidem  habet 
vos  cuius,    Bern.  Pariss.  a,  b,  c,  d.  f,  g,  h,  i,  1.  n.     In  ea  scriptura  nobis 
idoneam  emendandi  quasi  ansam  dari  deinceps   explicabo:  hoc  loco  tantum 
modo  illud  docere  volui,  in  libris  aliam  prorsus   scripturam  habeii  atque  in 
editionibus.  Verba  quae  sequuntur  in  praeconio  constanter  sic  leguntur  in  hbris, 
ut  si  quis    corrigere  velit:    m  praeconis  quaestu ,  inde  nihil   adnnnicuii   suae 
rationi  petere  possit.     Deinceps  scriptum  est  in   multis   libris   non   quaestu 
prostitit,  sed  quaPstvm  praestitit,  ut  in  Codd.  Pariss.  c.  a  pr.  m.,  k.,  m.  Oxon. 
CHS  [nam  de  inverso  ordinc,  qui  dicitur  in  iUis  libris  esse,  praestitit  quae- 
stum  dubitari  potest],  eodemque  ducit   etiam  cod.  Dresdensis     m  quo  satis 
perspicue  scriptum  est  questum    prestitit ,  praeterea   etiam   Paris.  i.  tuetur 
hanc  scripturam,  qui  habet  quaestu' prestitit   et   cod-    Genevensis,   m  quo 
legitur  quaestum  prostitit,  et  omnem  errorem  ex  compendio  yerhi  praestitit  con- 
fuso  ortum  esse  ostendunt  etiam  illi  libri.   qui   habent   quaestu  constH^t,  ut 
Pariss.  b,  c.     His  rebus  consideratis  ego  olim  id  reponendum  esse  existimave- 
ram,  quod  fere  in  antiquioribus  editionibus  habetur:  cuius  vox  in  praecomo 
quaestum  praestitit.    Si  hoc  facimus,  in  praeconio  quidem  satis  Latine  dicitur, 
ac  recte  etiam  vox  dicitur   quaestum   praestitisse.   quod   dici   recte 
potest,nonprostitisse  in  quaestu,  quod  dici  non  potest;  verum  tamen 
non  apparet  ratio  quamobrem  vox  cuius  pro  cuius  vox  m  tot  hbros  venerit, 
neque  satis  commode  dicitur  vox  quaestum  praestitisse  non  adiecta  persona, 
cui  quaestum  praestiterit.     Hac  inita  subductaqne  ratione  m  eam  opimunem 
deductus  sum.  ut  ne  illa  quidem  verba  cuius  vox  vera  esse  existimarem.  quia 
sic  nullo  modo  exphcari  posset,  cur  vox  cuius  quisquam   scribere  vellet,    si 
usitato  verborum  ordine  cuius  vox  scriptum  invenisset.     Facile  autem  onmis 

huius  scripturae  difficultas  exphcari  poterit.  et  id  est  illud,   quod   ego  supra 
dixi,  in  his  ipsis  verbis  illud  ipsum  positum  esse,  quo  huic  loco  mederi  posse- 
mus,  si  statuimus  ohm  in  codice  archetypo  scriptum  fuisse :  cui  vox  in  prae- 
conio  quaestum  praestitit.    Hoc  cuiuox  in  continua  scriptione ,  maxime  si  vos 
pro  vox,  ut  est  revera  in  codice  Dresdensi  scriptum,  positum  erat,  facillime 
in  cuius  mutari  potuit.     Quod  quum  omisso  nomine  substantivo  nullam  ido- 
neam  sententiam  haberet,  nomen  vox,  quod  obhtteratum    erat ,  e  vetusto  ah- 
quo  codice  videtur  reprehensum  et  super  versu  ad  pronomen  cuius  scriptum 
fuisse ;  ab  ahis  autem  librariis,  quibus  haec  describenda  erant,  ante  pronomen 
cuius^  ad  cuius  extremam  syllabam  illa  vox  pertinebat ,  faciU  errore  inferri 
potuit,  ut  inde  scriptura,  quae  in  omnibus  fere  hbris  habetur:  vox  cuius^ 
nasceretur.    Quemadmodum  igitur,  si  scribimus:  cui  vox  in  pi^aeconio  quae- 
stum  praestitit ,  facile   omnes    scriptiirae ,  quae  inveniuntur   in  hbris  manu 
scriptis,  explicari  possunt,  sic  etiam  ipsa  sententia  totius  loci  egregie  con- 
stare  videtur.     Recte  enim  vox  ahcui  quaestum  praestitisse  dicitur,   sicuti 
apud  lustinum  V.  4,  4.  dicitur:   quam  (pacem)  ne  acciperent,   opera  eorum 
effecturn  estj  quihus  ea  res  quaestum   praestahat,    aut,  ut  in  ahis  Hbris  est, 
quaesturn  praebebat  et  alicui  quotannis  certam  summam  praestare 
a  Suetonio  Domit.  9.  dictum  est  et  usuram  praestare  a  luvenale  IX,  6. 
Quae  quom  ita  sint,  mihi  iam  certum  est  hunc  locum  ohm  sic  a  Cicerone 
scriptum  fuisse:  Miserum  est  deturhari  fortunis  omnihus,  miserius  est   iniu- 
ria;  acerhum  est    ah   aliquo   circumveniri ,    acerbius  a  propinquo ;    calamito- 
sum  est  honis  everti,  calamitosius  cum  dedecore;   funestum  est  a  forti  atque 
lionesto  viro  iugulari,  funestius  ah  eo,  cui  vox  in  praeconio  quaestum  prae- 
stitit.     Nam  ut  in  extremo  hoc  enuntiato  mihi  non   convenit  cum  novissi- 
mis  editoribus,  sic  etiam  in  primo  membro  miserius  est  iniuria  malo  cum  hbris 
praeter  unum  Paris.  k.  interpolatum  omnibus  retiner'. ,  quam  auctore  Bai- 
tero  atque  Kaysero  verbum  substantivum  abiicere,    ^uoniam    male  cadunt 
verba  illa  vocula  omissa. 

Venio  iam  ad  id,  cuius  causa  hanc  scriptionem  institui.  Recolenda  est 
enim  nobis  n?emoria  loannis  Augusti  Ernestii,  qui  quum  ingenii  acumine 
tum  doctrinae  elegantia  non  solum  omnes  hberaHum  artium  disciphnas,  dum 
in  vita  fuit,  egregie  auxit  atque  amphficavit  atque  adiuvit ,  verum  etiam  in 
Ciceronis  scriptis  emendandis  atque  enarrandis  tantum  operae  studiique  po- 
suit,  ut  qui  post  eum  haec  studia  suscipiat,  grato  piuque  animo  ilhus  merita 
meminisse  debeat.     Huius   igitur  summi  viri  memoriam  redintegrabit  nunc 

yir  litterariim  laiide  clarissimus ,  Tuisco  Ziller,  philosophiae  professor 
extraordiiiarius  des..  oratioiK^  quani  die  huius  uieusis  XX.  hora  decima  de 
locis  qmhvsdam  logices  ArifitoteUae  iii  auditorio  iuridico  habcbit,  ad  quam 
audieudam  oratiouem,  ut  IIECTOR  ACADP.MIAP:  MAGNIITCUS,  FAUTO- 
RKS  et  PROCEHES  UTRIUSQUE  REI  PUBLICAE.  COMMILITONES  HU- 
MANISSIMI  ATQUE  ORN  TISSIMI  frequenter  convenire  velint  ea  qua  par 
est  observantifi  roganms. 

Dat.  d.  X.  m.  Octob.  MDCCCLXIl. 

